section_heading: Kontroverze
paragraph_text: U srpnju 2008. je izviješteno kako je Bale imao izljev bijesa na setu filma Terminator Salvation, dok je snimao u Novom Meksiku. U veljači 2009. objavljena je audio snimka incidenta.<ref><ref> Tiradu je izazvao Shane Hurlbut, direktor fotografije filma. Prema Baleu, Hurlbut je na sekundu ušao u kadar i tako mu omeo koncentraciju dok je snimao intenzivnu scenu. U intervjuu za E! Online, pomoćni redatelj i producent filma Terminator Salvation, Bruce Franklin, rekao je kako je to bio izolirani incident. "Ako radite na iznimno intenzivnoj sceni i netko vas izbaci iz takta... Bila je to najemocionalnija scena u filmu", rekao je Franklin. "I baš njega prekinu u usred scene. On je vrlo intenzivno povezan sa svojim likom. Tog dana uopće nije hodao okolo tako. Bio je to samo trenutak i prošao je."<ref>